A Bizottság 539/98/EK rendelete
(1998. március 9.)
a tagsággal nem rendelkező országokból behozott komlót kísérő tanúsítványoknak a közösségi igazolásokkal való egyenértékűségéről szóló 3077/78/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1554/97/EK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 5. cikke (2) bekezdésére,
mivel a legutóbb a 2132/95/EK rendelettel [3] módosított 3077/78/EGK bizottsági rendelet [4] az egyes tagsággal nem rendelkező országokból behozott komlót kísérő tanúsítványokat a közösségi igazolásokkal egyenértékűnek ismeri el, valamint elfogadja az egyenértékűségi tanúsítványok kiadására ezen országokban felhatalmazott hivatalok és az érintett termékek jegyzékét; mivel a Lengyelország által közölt adatok eredményeképpen a 3077/78/EGK rendelet mellékletét módosítani kell;
mivel az e rendeletben előírt rendelkezések összhangban vannak a Komlópiaci Irányítóbizottság véleményével,
ELFOGADTA EZT A RENDELETET:
1. cikk
A 3077/78/EGK rendelet melléklete helyébe e rendelet melléklete lép.
2. cikk
Ez a rendelet Az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. március 9-én.